ચૂંટણી પ્રક્રિયા પારદર્શી બની રહે, બધા પક્ષોને સમાન તક મળે, ધામધમકી કે લોભલાલચથી મતોનું પરિવર્તન ના થાય, અમીર ઉમેદવાર સામે ગરીબ ઉમેદવાર નબળો ના પડે, સરકારી તંત્રનો દુરુપયોગ ના થાય, પ્રચારના કારણે નાગરિકોના રોજબરોજના જીવનમાં ખલેલ ના પહોંચે, શાંતિ અને ભાઈચારો ટકી રહે, ધર્મ અને કોમના નામે મતો માગીને વાતાવરણ ડહોળવામાં ના આવે વગેરે આદર્શો સાથેના નિયમો બનાવવામાં આવ્યા હતા.